prečo je stojatá voda vo vodovodných rozvodoch nebezpečná?
podľa štúdie uskutočnenej v susednom rakúsku, kde kladú veľký dôraz na čistotu a hygienu, je až 13 % vodovodov v rodinných domoch kriticky kontaminovaný nebezpečnými mikroorganizmami, predovšetkým legionelami. v hotelových zariadeniach je to dokonca neuveriteľných 60 % kontaminovaných vodovodov! legionely sú veľmi nebezpečným mikroorganizmom schopným vyvolať fatálny zápal pľúc.
systémy s okruhovým prepojením majú za úlohu to, aby sa pri odbere vody v jednom z odberných miest dala do pohybu aj voda v menej využívaných miestach. voda tak zostane v optimálnom pohybe, pretože použitím každého odberného miesta sa pri vhodnom návrhu a realizácii premyje celý vodovod. hydraulika takéhoto rozvodu je vynikajúca, pretože pitná voda môže tiecť k odbernému miestu vždy dvoma cestami.